Moskva meri o‘tgan haftada renovatsiya dasturi doirasidagi qurilishlarda migrantlar soni kamaytirilishini aytgandi. Foto: RIA Novosti Moskva meri Sergey Sobyanin rayonlardagi kommunal xo‘jaliklarni migrantlar sonini kamaytirishga chaqirdi. «Shahardagi yirik kommunal korxonalarda migrantlar deyarli yo‘q. Ular uy-joy kommunal xo‘jaliklarida qolgan xolos. Ammo menimcha, ularning o‘rniga rezervlar yetarli», — dedi u. Sobyanin o‘tgan haftada renovatsiya dasturi doirasidagi qurilishlarda migrantlar soni kamaytirilishini aytgandi. Uning so‘zlariga ko‘ra, bunday qurilishlarga «boshqacha sifatdagi, boshqacha maosh oluvchi ishchilar kerak». Sobyanin «Rossiya-1» telekanaliga bergan intervyusida ma’lum qilishicha, Moskvadagi qurilish obektlarida mehnat qilayotgan migrantlar soni ikki barobardan ko‘proqqa kamaygan.